lflage/wiki-talks huggingface dataset:
Vita:Tollas szegfű

message: A The Plant List  forrás szerint, a következő tudományos név, nem biztos, hogy a Dianthus plumarius szinonimája:
*Silene plumaria E.H.L.Krause
Unresolved-ként szerepel. DenesFeri vita 2012. november 13., 13:22 (CET)
thread_title:  Unresolved
Vita:Platthy József

message: Korabeli szövegekben belefutottam már én is a lovaglótanár kifejezésbe, de nem elavult kifejezés ez mára? Úgy értem, ma a -tanárokat úgy képezi a nyelvünk, hogy nem egy melléknévi igenév, hanem a tárgykör mint főnév az előtag, tehát számtantanár, úszástanár, rajztanár, zongoratanár, és nem számolótanár, úszótanár, rajzolótanár, zongorázótanár. Lehet, hogy csak számomra furcsa, de én biztosan a lovaglástanár szót használnám. Pasztilla 2020. január 11., 10:21 (CET)
replies: text: Jó a kérdés, hogy elavult-e? Mostanában pár lovaglótanár cikkével foglalkoztam és ezeknek az embereknek az életrajzai mind ezt szerepeltetik. Egyébként tényleg mai szóhasználatban gyakrabb a lovas oktató, illetve lovas edző kifejezés, nekem a lovaglástanár az furcsán hangzik. Hozzáteszem az érvelésed szerint lehetne az, de mivel máshol se nagyon használják ezt én nem írnám be max a világháború utáni életrajzokban, majd óvatosabban írom be, hogy lovaglótanár. Szerintem főleg a második világháború előtti életrajzokban maradnia kéne így.   Andrew69.   2020. január 12., 07:30 (CET)
thread_title:  Lovaglótanár
Vita:À la recherche…

message: Az iránt érdeklődnék, hogy vágyunk-e verselemzésre, mert akkor szívesen megírom azt is, persze valamivel több idő szükségeltetik hozzá, míg összeszedem a dolgokat róla.
Borzféle vita 2012. november 13., 18:15 (CET)
thread_title:  Verselemzés
Vita:Hikisch Rezső

message: @Linkoman: Az elsősorban te, másodsorban Tobi munkája nyomán létrejött Hikisch Rezső szócikkben rövidítve és hibásan volt írva „Paul Wallot” neve, így: „P. Wallott”. Szerkesztő:Szerda a nevet kiegészítette a keresztnévvel, kijavította a hibás családnevet, és miután elolvasta a Wallotról szóló angol és német szócikkeket, úgy ítélte meg, hogy ajánlani fogja a „Paul Wallot” szócikk megírását a magyar Wikipédiába, és ehhez az angolnál jobbnak ítélt német szócikket ajánlja esetleges segítségként az arra való eszközzel, a  sablonnal. Te elfogadtad ezt az ajánlást, és lefordítottad a cikket, jól tetted.
Emellett azonban szükségét láttad, hogy Szerdának egy minősíthetetlen hangú üzenetet írjál. Abban azzal kezded, hogy kijelented, hogy a Magyar Életrajzi Lexikonból adaptált Hikisch Rezső-cikk a te cikked, és megtiltod Szerdának, hogy hasonló ajánlásokat tegyen a sajátodnak tartott cikkekben. Ezután magyarkodással is vádolod és egyben kétségbe is vonod Szerda hazafiságát, és azt is, hogy ő is építené a Wikipédiát. Kijelented továbbá, hogy a linkiw nem ösztönöz a cikk megírására. Ezek után megírod a linkiwvel ajánlott cikket az ajánlott német cikk alapján (ez az egyetlen pozitívum az egész történetben). 
Nem ez az első eset, hogy meggondolatlanul támadsz meg másokat, és oktalan  gázolsz bele érdemes szerkesztők önérzetébe. Hagyd abba! Szerda rendkívül gondos munkával hiánypótló cikkeket ír neveléstörténeti és földrajzi-történelmi témakörökben, nagyon rossz helyre irányítottad a gorombaságaidat egy indokolt korrekció, és jó szándékú és gondosan megválasztott ajánlást követően.
Erre a lapra írtam neked az üzenetet, mert ennek a cikknek a kapcsán viselkedtél így, a saját vitalapodon pedig nem akarsz üzeneteket látni.
--Karmela posta 2012. november 13., 22:50 (CET)
thread_title:  Gondosság és gorombaság
Vita:Lucky Luciano

message: Lenyügözően szórakoztató hülyeség az alvilágról: „A Time magazin szerint Luciano egyike volt a 20. század legnagyobb 20 lángelméjének.” OsvátA vita 2021. január 2., 08:24 (CET)
thread_title:  Nahát! 

message: Szervusztok! Sztem beleférne halála és az öröksége. Üdvözlettel: 94.44.112.205 (vita) 2021. május 26., 12:09 (CEST)
thread_title: Halála, öröksége
Vita:Többszörös olimpiai aranyérmesek listája

message: Nem értem a szerkesztési elveket. Milyen kritériumok alapján kerülnek be a többszörös olimpiai bajnokok?
Ha a duplázók is bekerülnek, áttekinthető lesz a táblázat? A kérdéseket sorolhatnám, persze az is lehet, hogy még szerkesztés alatt van a szócikk, csak nincs jelezve. Még egy megjegyzés. Egy ilyen témájú szócikk készítésénél, aktualizálásánál fontos lenne a kapcsolódó anyagokat is karbantartani. Ld: Michael Phelps. --Kispados vita 2012. november 15., 06:17 (CET)
replies: text: Bővítettem, a bevezető tartalmazza a kritériumokat.--Tomcsy  üzenet 2012. november 16., 01:30 (CET)
replies: text: :Az „Olimpia” oszlopban lehet, hogy érdemes lenne inkább azt az intervallumot feltüntetni, amikor a versenyző érmet nyert (nem csak aranyat), mivel a többi érem is fel van tüntetve... --Joey  üzenj nekem 2012. november 16., 13:42 (CET)
replies: text: ::Azok az évek vannak, csak rosszul fordítottam a szöveget (az egészet az enwikiből vettem át). Lásd a 82. helyen lévő Roland Matthes-t, aki 76-ban nem nyert aranyat, de beleszámít az intervallumba. Azonban az alul linkelt sport-reference laphoz képest vannak eltérések. Az SF 22-vel több sportolót ír ezekre a kritériumokra. Valamint pl. az 55. helyen lévő Don Schollandernek 7 aranya van, a cikkben viszont csak öt. Valószínűleg a váltók okozzák az eltérést, régebben is kaptak érmeket azok, akik az előfutamban szerepeltek, de a döntőben nem? Mert ő 68-ban a 4x100-as gyors és 4x100-as vegyesben nem szerepelt a döntőben, így lehetne csak 5 aranya. --Tomcsy  üzenet 2012. november 16., 14:44 (CET)
replies: text: :::Régebben nem mindig kaptak. Vízilabdában is vannak olyanok, akik azért nem lettek olimpiai bajnokok, mert a döntőben nem szerepeltek. – Joey  üzenj nekem 2012. november 16., 16:21 (CET)
thread_title:  Szerkesztési elvek 

message: helyen lévő sportoló furcsán 3 arannyal áll ilyen előre mutató helyzetben
thread_title:  a 28.
Vita:Li Hsziao-peng (egyértelműsítő lap)

message: Szerintem elég biztosnak tűnik az 1975. A társwikik közül egyedül a lengyel hozza 1976-tal, az összes többi (köztük a kínai is) 1975-tel. – Joey  üzenj nekem 2012. november 15., 13:54 (CET)
thread_title:  A labdarúgó születési éve
Vita:Kaja-kalandok

message: Márpedig én kötöm az ebet a karóhoz, hogy ez gépi fordítás, vagy olyan írta, aki nagyon alapszinten beszél magyarul. Pl.: A történet a tévénézők számára ismeretet ad az egészséges életmódban és a megfelelő táplálkozásban. Abban ad ismeretet? Ezek a bugyuta tőmondatok is erre engednek következtetni. A ragok szinte mindig -ban/-ben. --Bajnoczki vita 2014. január 19., 11:52 (CET)
Erről Vakondkát kérdezd, ő csinálta.--dr.Garfbob10(2)  labirintus 2014. január 19., 15:05 (CET)
Én nem fordítottam ebben semmit sem géppel!!!!! Még meg sem volt a portugál cikk meg az angol cikk mikor megírtam, mióta meg van is csak az infobox-ban egy-két szót fordítottam, de egy-két szavat azt szabad géppel is fordítani. Azt az ismertet adó mondatot leírtam a vitalapodon Bajnoczki. A bugyuta tőmondatokkal meg, amikben a ragok szinte mindig -ban/-ben azokkal hagyjatok békén, azt Kiwyks írta nem én, ő fordíthatott valahonnan géppel, tőle kell megkérdeznetek. --Vakondka vita 2014. január 19., 15:14 (CET)
Az igazat megvallva, nem szeretem a gépi fordítást(habár ki szereti?). A laptörténetet nézzétek meg, utoljára 2013-ban szerkesztettem, azóta nagyon sok minden megváltozott. Jó, nem mondom, hogy a fogalmazásom tökéletes, de azokat a bugyuta tőmondatokat nem én írtam.--Loya vita 2014. március 28., 19:22 (CET)
Gépi fordítás ebben nem létezett, mivel meg se volt még az angol meg a portugál cikk, amikor írtuk és külföldi nyelven se találtam róla infót. Az ismertetőt én fogalmaztam át a portól, mivel nem valami szépen fogalmazok, hogy ne legyen másolat. De már korrigáltam is. A történet a tévénézők számára ismeretet ad az egészséges életmódban és a megfelelő táplálkozásban. Ezt a mondatot, én írtam, de ez értelmes és igaz a történetre. A főszereplőket és a további szereplőket én írtam be. Hozzájuk magamtól írtam szöveget. Igazat és értelmezhetőt. A gugákból egyet se én írtam be, nekem voltak fontos szereplők, meg ilyen -ban -ben mondatokat sem. De semmi baj sincs a cikkel, nem kell se engem, se Kiwyks-et, se más felhasználót, se a cikket bántani. Amit netán úgy gondolsz, korrigálsz rajta. --Vakondka vita 2014. március 28., 19:53 (CET)
195.225.231.250 és 195.225.231.243, írta a gugák és a kaja őrök szövegeit, amikben a bugyuta tő mondatok voltak, akkor őket kérdezzétek meg. --Vakondka vita 2014. március 28., 19:58 (CET)
thread_title:  Gépi fordítás
Vita:A kék egér

message: Maga az animációs sorozatban sem szerepel névelővel a sorozat címe. Véletlen elírás vagy van ennek valami funkciója hogy névelővel kell ellátni a szócikk címét?
Forrás: https://nava.hu/id/60490/ (harmadik indexkép) Ksz83 vita 2023. október 17., 00:48 (CEST)
thread_title:  A szócikk címe (felesleges névelő?)
Sablonvita:Nevezetesség

message: A „Kategória:Forráshivatkozásra váró lapok” és a „Kategória:Forrással nem rendelkező lapok” nem illik ehhez a sablonhoz. Ha meglesz a megfelelő kategória, akkor a -ot is ki kell majd egészíteni.
--Karmela posta 2012. november 16., 23:04 (CET)
Utóbbi kategória tényleg nem jó, de az első szerintem akár jó is lehet, hiszen forrásokkal igazolni lehet a nevezetességet. – Joey  üzenj nekem 2012. november 16., 23:37 (CET)
thread_title:  Kategóriák
Vita:I’m Breathless

message: A cikken érződik az angol fordítás, nem elég magyaros: "Néhányan azonban úgy ítélték meg, hogy a nem film dalok kevésbé értékesek." Vannak benne elgépelések, nyelvtani hibák, a Wikipédia linkek és források itt-ott hiányoznak kezdve az Előzmények bekezdésben. A mondatok többszörös mellékmondatai miatt elveszik a kijelentés üzenete is: "Az énekesnő olyan zenét akart létrehozni, mely illeszkedik a film stílusához, és produkciójához, melyet az Untouchables bűnüldözés napjaiban alakítottak ki, és ennek megfelelően énekelte a dalokat." Artep123 vita 2023. augusztus 3., 12:04 (CEST)
thread_title:  Lektor sablon indoklás
Vita:Macsali Gyula

message: A 2017 március 7-i Nemzeti Sport 8. oldalán a Hírek rovatban a következő cikk olvasható:
Elhunyt Macsali Gyula
Nyolcvannégy éves Korában elhunyt Macsali Gyula, a Szegedi Honvéd, a Bp. Honvéd, a Tatabánya és az Oroszlány korábbi fedezete. A Bp. Honvéddal 1954-ben bajnokságot nyerő sportembert április 3-án 9.45-kor a Kozma utcai Új köztemetőben kísérik utolsó útjára.
thread_title:  halálozás
Vita:Megyei végrehajtás (USA)

message: Bár ismerem valamelyest az amerikai önkormányzati rendszert, nem sikerült rájönnöm, hogy ez a cikk miről akar szólni. Végrehajtás és végrehajtó a magyarban egész mást jelent, nincs közük a végrehajtó hatalom fogalmához. A forrásokra való konkrét hivatkozások hiányoznak, ahogy az interwiki is (ez különösen meglepő), ezért nem tudom megfejteni a dolgot.
A szöveg láthatóan saját fordítás, de sajnos a fordítás minősége is hagy kívánni valót, elsősorban a már jelzett és egyéb terminológiai problémák miatt.
--Peyerk vita 2012. november 18., 12:21 (CET)
 Ráleltem a cikk interwikijére. Talán így többet megértesz belőle. Vagy nem. Rakás vita 2016. október 28., 08:49 (CEST)
 Ez volna az angol megfelelője? Hát akkor nem nagyon szerkesztette még a cikket senki, aki tud angolul :-O
Az angol cikk egy egyszemélyes intézményről szól, a magyar szöveg meg egy elvont fogalomról szeretne, bár valójában teljesen értelmetlen. Ha tényleg ennek az angol cikknek a megfelelője akar lenni ez a cikk, akkor még a címe is alapvetően hibás.
– Peyerk vita 2016. október 30., 09:50 (CET)
 Az interwiki láthatóan pontos. – Rakás vita 2016. október 30., 12:32 (CET)
 Akkor ennek a cikknek a szövegében láthatóan nincs semmi értelem :(
De nem tudom értelmezni azt a vélekedést, hogy "az interwiki pontos". Egy értelmetlen szöveghez nem nagyon lehet értelmes angol cikket rendelni. Az interwiki csak akkor helyes, ha a két cikk ugyanarról szó, ez pedig fogalmilag kizárt, ha az egyik nem szól semmiről :-O
De több szóra nem érdemes ez így. A cikk jelenlegi formájában használhatatlan, valakinek meg kellene írnia rendesen, így a sablon, ami erre felhívja a figyelmet, rajta kell legyen.
– Peyerk vita 2016. október 31., 07:04 (CET)
thread_title:  Lektor
Vita:Rácz Tibor

message: A Színházi Adattárral kapcsolatos információkat a megszokottnak megfelelően pontosítottam. Sajnos hiába adjuk meg a lekérdezés pontos címét, mindig a kezdő meg jelenik meg. Kevés időmnek megfelelően csak néhány szerepét soroltam fel. Ezt nem önkényesen tettem. A működéseinek helyszínei orientáltak. Jó lenne folytatni. – Kispados vita 2012. november 19., 11:32 (CET)

message: Országos Színháztörténeti Múzeum és Intézet közvetítésével pontosítottam a Pro Urbe díjat. Néhány további aktualizálást is végrehajtottam. A intézet levelét, ha szükséges mellékelni tudom. (kp) – 86.59.161.133 (vita) 2017. október 25., 12:15 (CEST)
thread_title:  A művész kérésére,
Vita:Mészáros Károly (író)

message: A cikket besoroltam színvonalasra, de mehetne kiemelésre is.   Andrew69.   2012. november 19., 08:02 (CET)
thread_title:  Megjegyzés 

message: A cikkben konzekvensen Görögfalu van hivatkozva Zavadkaként, de az a gyanúm, hogy ez tévedés. Görögfalu ugyanis egyáltalán nincs közel sem Ungvárhoz (bő 170 km), sem Minajhoz, és Ung vármegyéhez sincs semmi köze, Szepeshez tartozott a szócikke szerint. A wikin fellelhető Závadkák közül pl. Fogas (település) sokkal közelebb van (26 km), és Ung vármegyéhez tartozott (ettől még nem biztos, hogy ez a jó megfejtés). --Antissimo vita 2015. január 28., 20:39 (CET)
replies: text: Talán Rákócziszállás lesz. Szinnyei szerint Ung megye. Gyurika vita 2015. február 4., 13:15 (CET)

text: De Rákócziszállás Bereg, nem Ung. És 100 km-re van Ungvártól, ami szintén valószínűtlenné teszi, hogy ott lakjon, miközben Ungváron van ügyvédi irodája és Minajban birtoka... --Antissimo vita 2015. február 4., 14:51 (CET)
Ez valóban elég zavarba ejtő probléma... Bevallom őszintén, hogy ne mis gondolkodtam rajta, hogy vajon melyik Zavadka lesz az igazi. Megpróbáltam utánajárni, temetők online katalógusait nézegettem, de semmi érdemi dologra nem jutottam. Ennek úgy tűnik nehezebb utánajárni, mint elsőre gondoltam. Köszönöm a kérdésfelvetést és az eddigi utánajárásotokat! Jojo vita 2015. február 21., 20:50 (CET)
thread_title:  Zavadka 

message: A munkái között szereplő egyik könyv * Kossuth levelei a magyar szabadságharc karvezéreivel 1848-49-ben. Ungvár, 1862. egy másik Mészáros Károly Mészáros Károly (újságíró) művei közt is fel van sorolva.– Holdkóros vita 2016. július 7., 15:37 (CEST)
Szinnyei csak az 1821-esnél említi. Gubbubu kavarta be öt éve valamiért az 1829-eshez. Gyurika vita 2016. július 7., 15:42 (CEST)
thread_title:  Melyik Mészáros Károly?
Vita:Ulpius-ház Könyvkiadó

message: A források mindenütt Ulpius-ház néven említik. Itt miért nagy H? --Voxfax vita 2014. április 27., 10:58 (CEST)
replies: text: Lásd laptörténet... Xiaolong   Üzenő  2014. április 27., 11:48 (CEST)
Lásd alul a trademarkot: . --Pagony vita 2014. április 27., 12:09 (CEST)
replies: text: : Mondjuk ott kisbetűs. Ulpius-ház Könyvkiadó ® van írva. Xiaolong   Üzenő  2014. április 27., 12:17 (CEST)
replies: text: ::Ezért tettem be. Ja, hogy én neveztem át? Ajjaj. Fogalmam sincs, milyen linkre utaltam a szerköfben, de biztos volt valami. --Pagony vita 2014. április 27., 15:09 (CEST)
replies: text: :::Köszönöm.  Az FB-oldalukon is kisbetűvel írják + Könyvkiadó. Javítom.  --Voxfax vita 2014. április 27., 14:38 (CEST)
thread_title:  Helyes a címe?  

message: Lehet én siklottam át valami felett, de létezik még ez a kiadó? Az írói már más kiadóknál vannak, ahogy a könyvek is. Ha jól tudom az utolsó bolt is 5 éve be van zárva, de lehet csak valamit nem tudok. 
replies: text: :Ahogy a cikktörzsben is benne van, 2015-ben csődvédelmet kért, ebből tudni lehet, mi lett a sorsa, de azért beleírtam, hogy felszámolták. Kérlek írd alá a vitalapi hozzászólásaidat az aláírás gombbal vagy négy hullámvonallal. Xia  Üzenő  2020. december 19., 15:54 (CET)

text: Kepets azóta már itt dolgozik: . Pagony foxhole 2020. december 19., 16:02 (CET)

text: Honnan vetted, hogy felszámolták? A céginfók szerint csak “felszámolás alatt van” Kisregina vita 2020. december 19., 16:10 (CET)
replies: text: :Ezer éve nem működik, nem dolgozik ott senki, mindenki elbocsátva. Pagony foxhole 2020. december 19., 16:11 (CET)
replies: text: ::Oké. A felszámolás pedig egy jogi kategória, ami még nem történt meg... Kisregina vita 2020. december 19., 16:14 (CET)
replies: text: :::Oké, pontosítottam, hogy "felszámolás alá került". Xia  Üzenő  2020. december 19., 16:59 (CET)

text: A csődvédelem közel sem jelenti azt, hogy fel is számolják. Csődvédelem után/okán van lehetőség talpra is állni. Norbert19971126 vita 2020. december 19., 23:17 (CET)
replies: text: :Megnézem én azt a szerzőt, aki az Ulpiushoz fogja vinni a kéziratát. – Pagony foxhole 2020. december 19., 23:35 (CET)
replies: text: ::Nem azt mondom, hogy viszi oda valaki. Ezt a "... csődvédelmet kért, ebből tudni lehet, mi lett a sorsa..." dologra írtam, csak rossz helyre válaszoltam.  Norbert19971126 vita 2020. december 19., 23:43 (CET)
replies: text: :::felszámolás alatt van, 5 éve nem működik, mit kell ezen még részletezni...? Xia  Üzenő  2020. december 19., 23:45 (CET)
thread_title:  Létezik még?
Vita:Vaginális szél

message: A fordítás alapjául választott cikk ellen az angol Wikipédián tartalmi kifogást jeleztek: 
--Karmela posta 2012. november 19., 23:35 (CET)
thread_title:  Fordítás 

message: De most komolyan, hogyan kerülhet levegő a hüvelybe orális szex közben? (Valakinek csak fel kellett tennie ezt az égetően fontos kérdést) Porbóllett vita 2013. október 29., 17:40 (CET)
A kép egyszerűen mást ábrázol: coitust. Csak letört róla valamikor a pasi nagy része. :-) OsvátA Palackposta 2019. február 19., 15:54 (CET)
thread_title:  Levegő kerülhet a hüvelybe az orális szex közben-Nem hagy nyugodni a kérdés: HOGYAN?
Vita:Lao-ce

message: A Materializmus szócikk szerint "A materializmus filozófiai irányzat, amely a filozófia alapkérdésében abból indul ki, hogy az anyag, a természeti-társadalmi objektív lét, a létező valóság az elsődleges. A materializmus ellentéte az idealizmus, amely az embertől független szellemi lényt, istent, vagy emberi szellemet, eszmét, gondolkodást, pszichikumot, szubjektumot tart elsődlegesnek.". Ezzel szemben a Lao-ce szócikk a következőt írja a "Lao-ce tanítása a Tao határtalanságáról" című részben: "A tao – Lao-ce szerint – üres, de aki vele él, az nem tudja kimeríteni, igazi ősatyja minden dolognak, mint képmás mindent megelőz. Jelentése út, de a valódi jelentés közelebb áll az ösvényhez, a szellemi úthoz."
Ha a tao szellemi út, és nem anyagi, akkor Lao-ce nem lehet materialista, akár így gondolta Tőkei Ferenc 1961-ben, akár nem. Ezért javaslom, hogy törölni kéne a "Lao-ce filozófiája a materialista filozófia hívei szerint a korai materializmus egyik megjelenése is a kínai filozófiában" mondatot a bevezetőből.
Hidvégi Gábor vita 2023. január 29., 11:50 (CET)
Mivel Te nyilván nem vagy materialista, nem tudom miért bánt téged az az állítás, hogy a materialista filozófia hívei szerint Lao Ce kicsoda vagy micsoda. A wiki nem a filozófiai viták eldöntésének fóruma.– Szilas vita 2023. január 29., 14:53 (CET)
thread_title:  Materializmus
Fájlvita:Nappali ház első szám tartalomlap.jpg

message: Szerintem erre nem kell engedély, futhat  licenc alatt, persze a leírólap rendes kitöltése mellett. Hungarikusz Firkász Ide írkássz! 2012. november 20., 11:23 (CET)
thread_title:  Megjegyzés
Vita:Kurázsi mama és gyermekei

message: Egyrészt nincs feltüntetve, hogy kinek a fordítása, melyik kiadásból vannak, másrészt ilyen mennyiségű idézet a szerzői jog kérdését is feszegeti szerintem. JSoos vita 2018. szeptember 19., 14:09 (CEST)
thread_title:  Idézetek
Vita:Tom Sawyer, a detektív

message: „Tom Sawyer pedig megtalálja a gyémántokat a süketnémának öltözött Jubiter Dunlap csizmájában.” - Hogy lehet süketnémának öltözni? Hungarikusz Firkász Ide írkássz! 2012. november 20., 14:08 (CET)
thread_title:  Süketnémának öltözött?
Vita:Napiránytű

message: Ezt nem kell egybeírni? Vagy kötőjellel? Alensha 2012. november 22., 15:34 (CET)
A "hagyományos" az pl. "mágneses iránytű", és van pl. "pörgettyűs iránytű" is. Egyiket sem írjuk egybe, gondolom ezt sem. A kötőjel sem kell. misibacsi*üzenet 2012. november 22., 18:48 (CET)
A mágneses, pörgettyűs analógiája a napfényes iránytű vagy hasonló lenne, de itt egy tulajdonnév van elöl. Alensha 2012. november 23., 18:54 (CET)
thread_title:  Helyesírás
Vita:Sajátos nevelési igény

message: Az ég szerelmére, nevezze át valaki, aki ért hozzá, hogy magyarul szóljon! A sajátos nevelésigény fogalmának változása, A sajátos nevelési igény fogalmának változása, vagy valami... --Pagonyfoxhole 2012. november 20., 21:29 (CET)
Ez sem jó, a nevelésigény egybeírandó. --Pagonyfoxhole 2012. november 20., 21:50 (CET)
Igazad van, az elnevezése rendesen sajátos nevelési igény lenne. Szalakóta vita 2012. november 20., 21:51 (CET)
Ez a legjobb verzió. --Pagonyfoxhole 2012. november 20., 21:54 (CET)
thread_title:  Cím
Vita:Konszern

message: Forrás csak a Bakos-féle idegen szavak szótára lehet, esetleg a Munkáspárt weblapja.
– 79.172.237.113 üzenőlapja   2012. november 21., 08:27‎  CET (A hozzászóló azonosítóját és a megjegyzés időbélyegét egy másik szerkesztő pótolta. Lásd: Wikipédia:Aláírás)
replies: text: Jó hírem van. 6 éven után megtaláltam, ahonnan szó szerint bemásolták.--Linkoman vita 2016. február 7., 15:11 (CET)
thread_title:  Forrás
Vita:Körmöcbánya

message: Mikor alapították most 1328 vagy 1323-ban please!
–  91.83.214.79 üzenőlapja  2012. november 21., 12:37‎  CET (A hozzászóló azonosítóját és a megjegyzés időbélyegét egy másik szerkesztő pótolta. Lásd: Wikipédia:Aláírás)
thread_title:  Alapítás
Vita:Tekercselt huzalkötés

message: * tekercselt huzalkötés - in: uni-obuda.hu, google docs: "Villamos-célú kötések", kb. 2012 / docstoc, ppt, 2012
* huzalrácsavarásos technika - in: EMG, 4.-4.o., 1984
* huzalrácsavarásos rendszer - in: C-E-T Kft., 2012
* huzalcsavarásos csatlakozás - in: hu.wikipedia
* sodratos huzal kötés - in: hiradastechnika.hu, 3.bek., 1977
* feltekercseléssel való csatlakozás vagy feltekerési technika (angolul wire-wrap connection vagy wrapped joint) - in: Conrad katalógus, , 2012
* csavart huzalkötés - in: kislexikon.hu
* wire-wrapping: rácsavart kötési mód, wire-wrap method: rácsavart vezetékkötési mód, wire wrap: csavart kötés - in: Angol-magyar műszaki szótár
replies: text: Válasszunk egyet és nevezzük át. Nekem leginkább a 'csavart huzalkötés' tetszik, mivel ez tűnik a legtömörebbnek, és kifejezőbbnek, persze lehet, hogy pont ez a legkevésbé elterjed elnevezés... Zafir (Informatikai műhely koordinátora) vita 2013. január 7., 12:49 (CET)
Bocsi, nem akartam arra célozni, hogy át kéne nevezni, ellenkezőleg. IMHO a "wire-wrap" mint szócikknév maradjon úgy, ahogy van. 
A cikkben lehetne egy szakasz, ami felsorolja a magyar megfelelőket. 
Ez csak egy informatív felsorolás akart lenni, mintegy nyílt, bővíthető gyűjteménye a dolgoknak. 
Üdv, Pkunküzenő 2013. január 7., 13:09 (CET)
thread_title:  Magyarul
Vita:Kalmár Tibor

message: Saját írás, a kifogásolt honlapra is magam töltöttem fel - Kalmár Tibor: (email-cím eltávolítva, a laptörténet segítségével megtalálható)
–  81.182.202.180 üzenőlapja  2012. november 22., 00:23‎  CET (A hozzászóló azonosítóját és a megjegyzés időbélyegét egy másik szerkesztő pótolta. Lásd: Wikipédia:Aláírás)
Remélem nem baj, hogy az itt egységesen használt tegező formában szólítlak meg.
A cikken elhelyezett sablon ismerteti, hogy milyen módon mutathatod be, hogy jogod volt feltölteni az anyagot, egy IP-címről érkezett puszta kijelentés ehhez nem elégséges. A cikk helyreállításakor majd kérlek írd bele a cikk forrásai közé, amit  idekattintva olvashatsz a nevezetesség bizonyításáról. 
Javasolom, hogy válassz valamilyen wikipédiás nevet és regisztrálj, az ugyanis sokkal könnyebbé teszi a veled való kommunikációt.
--Karmela posta 2012. november 22., 13:24 (CET)
Kedves Kamela,
Köszönöm, inkább töltöttem fel egy újabb, egyedi verziót
Üdv:
Tibor
thread_title:  Saját írás